钦定古今图书集成/明伦汇编/氏族典/第127卷 > 陈经
## 钦定古今图书集成/明伦汇编/氏族典/第127卷 > 陈经

按《益都县志》：“经字伯常，号东渚。正德甲戌进士，授兵
科给事中，谠直敢言。武皇末年，劾奏宁彬馀党，辞涉
当路，上览疏，顾左右曰：‘此髯给事中也’。经多须，故云。
世庙登极，擢通政司参议，历通政使户部尚书，改礼
部，寻转兵部，太子太保。乞骸驰驿归。后起户部，命下
数日，经讣闻。上为之辍朝，谕葬祭如例。”